《建炎丞相成国吕忠穆公退老堂 其一》
宋代·范寅宾

忽辞端委侍岩廊，归卧菟裘退老堂。远避势家萧相国，旁连永巷郭汾阳。

江如渭水烟波碧，山似灵岩草木香。公向此閒留杖屦，宁知身在赤城傍。

作者简介：范寅宾，字元观，建安（今福建建瓯）人（明嘉靖《建宁府志》卷一五）。高宗绍兴二年（一一三二）进士。四年，除秘书省正字，出通判潭州（《南宋馆阁录》卷八）。十四年，在知筠州任因事除名勒停（《建炎以来系年要录》卷一五一）。今录诗二首。